Ekstrudering+av+film+med+luft

=Ekstrudering av film med luft= (eng: Blown Film)

Ekstrudering av filmer med luft er en teknikk satt sammen av ekstrudering og formblåsing. Dette er en teknikk som hovedsaklig benyttes for å lage plastposer siden man kan produsere store mengder med hul plastikk i høyt tempo. (Kalpakjian 1997)

Prosessen
Det hele starter med kompresjon av polymerpellets som blir ledet inn til en spesialdesignet dyse. Kompresjonen fører til at polymerpelletsene varmes opp til en smelte. Smelten fødes inn i en dyse og fra midten av dysen blåses det luft inn slik at det formes en vertikal plastballong. I tillegg til luften fra dysen, blir filmen også dratt oppover av gummibelagte ruller, og de nederste rullene kan være tilkoblet vannkjøling for å raskere kjøle ned plastballongen. Det meste av avkjølingen skjer derimot med at kaldluft blåses på utsiden av ballongen slik at den i toppen er avkjølt til romtemperatur. Når plasten er avkjølt til romtemperatur kan den klemmes sammen og fødes inn på en spole. (Kalpakjian 1997)

media type="youtube" key="d4oGqKtLs0Q" width="301" height="246" align="left"

Størrelse på posen bestemmes da selvfølgelig av størrelsen til dysen, og posen kan eventuelt kuttes til i ettertid. Prosessen gir også god styrke da molekylene først blir dratt ut i horisontalplanet pga. av trykkluften fra dysen. Rullene strekker så molekylene i vertikalplanet og denne biaksiale molekylorienteringen fører til økt styrke i plasten. (Kalpakjian 1997)

media type="youtube" key="O7BLsexJn0c" width="296" height="242" align="left"

Prosessen er kontinuerlig og klassifiseres som en primær formingsprosess. Dette er en prosess som hovedsaklig brukes for å lage plastposer, søppelsekker og plastfilm. (Askeland & Phulé 2008)

Figur 1: Plastposer (Okologisk.no 2008)

Materialer prosessen er egnet til
Det er polyetylen (LDPE, HDPE) og polyaktid (PLA) som er egnet til denne prosessen. (CES EduPack 2011)

Miljø
Materialtapet er resirkulerbart, men i framstillingen av plasten brukes det en del råolje slik at det produseres rundt 2,0 kg CO 2 pr. kg produsert plast (CES EduPack 2011)

Referanser
Askeland, Donald R./ Phulé Pradeep P. (2008) //The Science and Engineering of Materials (International Student Edition)// 5. Utgave. Cengage Learning. USA

CES EduPack 2011, Granta Design

Kalpakjian, Serope (1997) //Manufacturing Processes for Engineering Materials// 3. Utgave. Addison-Wesley Publishing Company. USA

Okologisk.no: "Nå kommer biologisk nedbrytbare plastposer" //okologisk.no// [internett], tilgjengelig fra: http://www.okologisk.no/artikler/2008/1228817160.66 [lastet ned 02.09.11]